1ec76ac4b104c73eaa19f4c41984bc69

 Jeg er næsten 100% sikker på at jeg har sygdommen diprimaton. De ting som plejer at gøre mig glad er ligesom alle andre ting. Triste og kedelige. Jeg ligger i min seng næsten vær aften og tænker på hvad der går galt i mit liv siden det er endt sådan. Jeg mener det her dybt seriøst ALT går galt. Jeg føler at jeg har mistet alle mine venner. Rygter spreder sig om mig og jeg kan snart ikke holde til mere. Vær aften ligger jeg i min send ked ad det og deprimeret mens mine øjne er fuld af tåre som triller ned af min kind en efter en... jeg skriver til jer nu forud det her snart har forgået i 2 måneder! Jeg kommer i skole vær dag og lader som om alt er okay... det er virkelig svært og det bliver ikke nemmere.... jeg har flere gange tænkt på at alt ville være bedre hvis jeg ikke var her. Jeg har virkelig brug for hjælp🙏🏼 
Jeg har et problem....
======================


ungzone.dk
2019.43

Hej med dig.   


Det lyder virkelig ikke sjovt! Mange mennesker oplever en større tristhed her i vintermørket, da vores krop ikke får så meget lys, og derfor ikke danner så meget D-vitamin, hvilket kan bidrage til at vi bliver trætte og uoplagte. 

Det kan hjælpe at skrive ens tanker og følelser ned. Simpelthen bare skrive det hele ned, uden at tænke over det, og uden nødvendigvis at dele det med nogle. Det kan i sig selv lette noget af "trykket", og det kan måske give dig et klarere billede af, hvad der foregår. 

Det lyder som om, du har brug for at tale med nogle om det. Kan du tale med en ven/veninde, en lærer eller din mor om det? Det er vigtigt at få sat ord på, når man har det skidt. Så kan man få tømt hovedet for tanker, og det er ofte således, at alle de negative og uhyggelige følelser, bliver mindre, når de bliver sagt højt. Det kan virke meget skræmmende at skulle fortælle en anden person, at man har det skidt, men jeg lover dig, du vil få det bedre. Jeg er sikker på, at dine nære ikke ønsker, at du skal have det skidt, og gerne vil hjælpe dig! 

Jeg håber det var nogle råd, du kunne bruge, og så håber jeg selvfølgelig, at du får det bedre. 

Mange hilsner fra Regitze 

 